28/10/2021 | Administración LocalMunicipal
Mugardos
Aprobación definitiva da modificación do Regulamento de réxime interior de organización e funcionamento da Escola Infantil Municipal (EIM) “As Lagoas”

ANUNCIO APROBACIÓN DEFINITIVA DA MODIFICACIÓN DO REGULAMENTO DE RÉXIME INTERIOR DA ESCOLA INFANTIL MUNICIPAL (EIM) AS LAGOAS O Concello Pleno aprobou inicialmente, en sesión realizada o día 28 de xullo de 2021, a modificación do regulamento de réxime interior de organización e funcionamento da EIM As Lagoas; publicado o anuncio no Boletín Oficial da Provincia núm.169, de data 6 de setembro de 2021, e ten sido elevado a definitivo ao non terse formulado reclamacións contra o dito acordo no prazo hábil concedido. Acto seguido e de conformidade co art.70.2 da lei Reguladora das Bases do Réxime Local, se procede á publicación do texto íntegro, facendo constar que contra a aprobación definitiva poderá interpoñerse recurso contencioso-administrativo no prazo de dous meses, contados a partir da data da súa publicación no BOP: APROBACIÓN DEFINITIVA DO NOVO REGULAMENTO DE RÉXIME INTERIOR DA ESCOLA INFANTIL MUNICIPAL (EIM) AS LAGOAS Índice 1. DATOS DO CENTRO 1.1 Definición do centro 1.2. Datos identificativos 2. FUNCIONAMENTO 2.1. Obxectivos 2.2. Capacidade 2.3. Descrición dos servizos que oferta 2.4. Sistemas de admisión e baixas 2.4.1. Destinatarias/os 2.4.2. Procedemento 2.4.3. Prazo de presentación de solicitudes e reparación de defectos 2.4.4. Baixas 2.4.5. Condicións 2.4.6. Documentación requerida 2.4.7. Documentación da Matrícula 2.5. Calendario e horarios 2.6. Tipos de xornadas 2.7. Réxime de saídas/visitas 3. ESTRUTURA ORGANIZATIVA 3.1 Órganos políticos 3.2. Órganos técnicos 3.3. Órganos mixtos 3.4. Substitución do persoal 4. NORMATIVA 4.1. NORMATIVA REFERENTE Á INFRAESTRUTURA DO CENTRO 4.2. NORMATIVA REFERENTE AO PERSOAL 4.2.1. Relación do persoal da EIM. Funcións. Titulacións 4.2.2. Dereitos e obrigas do persoal 4.3. NORMATIVA REFERENTE AOS NENAS/OS 4.3.1. Dereitos dos/as nenos/as 4.3.2. Normas de saúde e hixiene 4.3.3. Normas de alimentación 4.3.4. Normas de convivencia 4.3.5. Uso das dependencias e materiais 4.4. NORMATIVA REFERENTE Á FAMILIA 4.4.1. Dereitos e obrigas dos pais / nais 4.4.2. Participación de pais / nais 4.4.3. Instrumentos de información a pais / nais 5. PREZOS 6. TARIFAS Anexo I: Solicitude 1. DATOS DO CENTRO: 1.1 Definición do centro: O presente regulamento ten por obxecto estabelecer o funcicionamento interior da Escola Infantil Municipal “As Lagoas” do Concello de Mugardos, segundo as determinacións da Lei 13/2008, do 3 de decembro de servizos sociais de Galicia, Decreto 329/2005 de 28 de xullo, polo que se regulan os centros de menores e os centros de atención á infancia, Decreto 99/2012, do 16 de marzo, polo que se regulan os servizos sociais comunitarios e o seu financiamento, Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia e do presente o Regulamento de Réxime Interior da Escola Infantil Municipal “As Lagoas”, do Concello de Mugardos, e demais normativa de aplicación. A EIM As Lagoas do Concello de Mugardos configúrase como un equipamento diurno, de servizos á comunidade de carácter socio-educativo dirixido á poboación infantil de 0 a 3 anos. Cumpre unha función eminentemente social e educativa, proporcionando as persoas usuarias unha atención integral sen distinción de raza, sexo ou condición social ou económica, a través dun programa global que garanta o pleno desenvolvemento físico, intelectual, afectivo, social e moral dos nenos/as.1.2. Datos identificativos: Entidade titular: Concello de Mugardos (Avda de Galicia, 45- Mugardos) Nº inscrición no RUEPSS: E-0840-C-1 Representante legal: Alcalde/sa-Presidente/a do Concello de Mugardos Enderezo e telfno.: Os Pedrosos, s/n; telf.981472198 Autorizacións concedidas: Resolución Vicepresidencia de 2 de xaneiro de 2006, de concesión do permiso de inicio de actividades. Tipo de xestión: Indirecta.2. FUNCIONAMENTO: 2.1. Obxectivos: Son obxectivos específicos da EIM: – Promover e fomentar o desenvolvemento integral dos nenos e nenas e a aprendizaxe das habilidades cognitivas e creativas da nena/o. – Facilitar a conciliación da vida laboral e familiar. – Facilitar o desenvolvemento de valores individuais e sociais básicos: cooperación, solidariedade, igualdade, respecto, etc. – Lograr un equilibrio afectivo satisfactorio. – Respectar a singularidade e diversidade de cada nena/o. – Posibilitar a integración progresiva dos nenos/as na cultura do seu medio. – Crear un ambiente que favoreza o desenvolvemento individual e en grupo nas actitudes e nas actividades diarias. – Facilitar a adquisición progresiva de hábitos de orde, limpeza e conservación dos materiais, facendo uso axeitado destes. – Facilitar a integración das nenas/os con necesidades educativas especiais. – Empregar o galego como idioma oficial, en cumprimento do Regulamento municipal do uso do galego no concello de Mugardos, publicado no Boletín Nº 166. Miércoles, 21 de xullo de 2004. – Potenciar a coeducación para eliminar as manifestacións mais evidentes de sexismo na escola como: as relacións interpersonais entre nenas e nenos, a dsditribución de tarefas entre o alumnado e entre o profesorado, a utilización de tempos, espazos e recursos, e o uso non sexista da linguaxe. – Estes obxectivos deberán ser desenvolvidos no proxecto educativo que elaborará a EIM.2.2. Capacidade: A distribución das diferentes aulas estará en todo caso conforma á normativa vixente, e dacordo co Artigo 35.º: “Dis- tribución por unidades”, do Regulamento de organización e funcionamento da Escola Infantil Municipal “As Lagoas”, do Concello de Mugardos, que literalmente di: Núm. de unidades: 3. Primeiro ciclo de Educación Infantil: 0 a 3 anos. No caso de non existir demanda suficiente para formar un ou varios grupos do mesmo nivel de idade, os/as nenos/as poderán ser agrupados conforme á seguinte proporción adulta/o – neno, previa autorización de inspección de centros da Vicepresidencia: – Grupos formados por nenos/as de ata 2 anos: 1/10 – Grupos formados por nenos/as de idades comprendidas no tramo 0-3: 1/15 2.2. Descrición dos servizos que oferta 1. A EIM poderá permanecer aberta 12 meses ao ano (agás os días declarados inhábiles), de luns a venres, ambos os dous inclusive, e poderán prestar servizo entre as oito e as vinte horas, de acordo coas dispoñibilidades de recursos humanos e orzamentarios, ininterrompidamente sempre que durante todo o período horario se manteña un mínimo de asistencia do 15% da/os nena/os.2. Haberá servizo de comedor, incluirá en todo caso o xantar e opcionalmente almorzo e merenda) para todo o alumna- do maior de 15 meses, elaborado polo persoal do propio centro.3. Servizo de cociña: prestación consistente na achega dos médios persoais e materiais precisos para a adecuada distribución e consumo dos alimentos que traen os propios/as usuarios/as menores de 15 meses de idade (biberóns ou comida aos/as menores de 15 meses, así como alimentos especiais co correspondente informe ou receita médica). 4. Actividades complementarias e extraescolares: Impártense dentro do currículo educativo da EIM e axeitado a cada unidade obradoiros (manualidades, danza, inglés, música, xardinería, cocina, teatro.); ademais celébranse as festas estacionais e as tradicionais (magosto, samaín, nadal, entroido, etc.) así como día das letras galegas, día da paz e día do pai e día da nai, e os cumpreanos dos nenos e nenas. Ademais, pero sempre en horario da EIM, organízanse saídas ao exterior axeitadas a cada idade: visitas ao colexio de primaria, á panadería cercana; concretamente para a unidade 2 a 3: á granxa-escola, á Casa dos Peixes, e intercambio cunha EIM cercana. Estas actividades supoñen gastos para as familias en función das necesidades e da existencia ou non de subvencións para as actividades concretas (transporte, entrada museo, comida). 2.3. Sistemas de admisión e baixas: 2.3.1. Destinatarias/os. Poderán solicitar praza na EIM todos os/as nenos/as con idades comprendidas entre os tres meses e os 3 anos, cando a unidade familiar estea empadroada no concello. No caso de existiren prazas vacantes poderán solicitar familias doutros concellos xustificando a necesidade. No momento do seu ingreso abriráselles un expediente persoal no que constarán, con carácter confidencial, os datos de filiación, sanitarios, enderezo e teléfonos para avisos en casos de urxencia, así como cantas circunstancias aconsellen unha atención diferenciada. Poderanse integrar escolares con eivas físicas, psíquicas ou sensoriais, en función das dispoñibilidades dos recursos humanos e materiais adecuados, e excepcionalmente nenos/as maiores de tres anos respectando o seu desenvolvemento evolutivo por encima da idade biolóxica, previo informe do Equipo de valoración de discapacidades correspondente.2.3.2. Procedemento. O procedemento concordará coa normativa aplicábel en materia de escolas infantís da Vicepresidencia da Igualdade e Benestar da Xunta de Galicia e o estabelecido no capítulo II de procedemento de ingreso na EIM, así como doutra norma concorde. As prazas adxudicaranse por esta orde: 1. –Reserva de praza ordinaria: Co obxecto de darlles continuidade ás prazas adxudicadas no curso anterior, gozan de preferencia para a adxudicación de solicitudes de praza de nenos/as matriculados/as no curso anterior sempre que cum- pran os requisitos estabelecidos no artigo 5.º deste Regulamento. Terán preferencia á hora de elixir xornada os/as nenos/ as de familias empadroadas no concello de Mugardos.2. –Reserva de praza para fillas/os do persoal que preste servizo na escola infatil municipal As Lagoas 0-3, estes terán preferencia na adxudicación de vacantes existentes para o centro onde prestan servizo a nai, pai, titora ou titor legal sobre os/as solicitantes de novo ingreso.3. –Novo ingreso: Unha vez adxudicadas as prazas correspondentes ás reservas de praza, as prazas vacantes adxudi- caránselles aos solicitantes de novo ingreso segundo a puntuación obtida por aplicación do baremo que figura no artigo 10.º do Regulamento.4. –Ingresos urxentes. Para ingresos de máxima urxencia reservarase un 5% das prazas do centro. Terán a consideración de ingresos urxentes os seguintes casos: menores tutelados/as pola Xunta de Galicia, fillos/as de mulleres que se atopen en casa de acollida ou vítimas de violencia de xénero; e aqueloutros en que concorran circunstancias socioeconómicas e familiares que requiran unha intervención inmediata.2.3.2.1. Baremo de admisión: A selección das solicitudes efectuarase en función da puntuación acadada segundo o baremo establecido pola Con- sellería de Traballo e Benestar da Xunta de Galicia ou organismo competente, mediante o que se avaliarán os factores socioeconómicos, familiares e laborais da unidade familiar e se terán en conta os seguintes criterios de prioridade na adxudicación das prazas: - En primeiro lugar obterán praza, aqueles/as nenos/as de unidades familiares empadroadas no Concello de Mugardos, - De existiren prazas vacantes poderán acceder fillas /os de persoas que, estando empadroadas noutro concello, teñan os seus postos de traballo nunha empresa con sede social ou órgano de administración que radique no concello de Mugardos. Esta situación deberá acreditarse co certificado da empresa ou da institución correspondente. - En terceiro lugar, e sempre que haxa prazas vacantes poderán acceder tamén persoas de concellos limítrofes. En caso de obter igual puntuación, daráselle prioridade á renda per cápita máis baixa, e tras a aplicación deste criterio, terán preferencia as solicitudes de xornada completa (continuada ou partida) e as de atención con servizo de comedor. Enténdese por unidade familiar a formada polo pai e/ou nai ou titor/a e fillos e fillas menores de dezaoito anos ou fillos/as maiores de dezaoito anos con minusvalidez superior ao 33%. Están a cargo da unidade familiar as persoas que, convivindo no mesmo domicilio, teñen ingresos inferiores ao indica- dor público de renda de efectos múltiples (IPREM) vixente. A Comisión de baremación poderá valorar circunstancias que considere susceptíbeisde valoración até un máximo de 10 puntos.” 2.3.3. Prazo de presentación de solicitudes e reparación de defectos. Os pais, nais ou titores/as legais do neno ou nena presentarán a solicitude para o novo ingreso no modelo oficial recollido no anexo I, dentro do prazo comprendido entre o 16 e 31 de marzo de cada ano; e para a reserva de praza no modelo oficial recollido no anexo II dentro do prazo do 1 ao 15 de marzo de cada ano. A solicitude será rexistrada no Con- cello ou en calquera dos modos estabelecidos ao abeiro da Lei 30/92 do Réxime Xurídico das Administracións Públicas e Procedemento Administrativo Común. Con carácter excepcional poderanse presentar solicitudes fóra do prazo establecido no punto 2 deste artigo nos seguintes casos: a) Nacemento da/o nena/o con posterioridade ao prazo de presentación de solicitudes. b) Cambio de concello de residencia da unidade familiar. c) Outras circunstancias que motivadamente aprecie a Comisión de baremación, seguemento e control. As solicitudes presentadas fóra de prazo deberán ir xunto coa xustificación acreditativa da circunstancia que a motiva. Así mesmo, estarán condicionadas á existencia de prazas dispoñibles para o grupo de idade da/o nena/o. Se a solicitude achegada non reunise todos os requisitos estabelecidos requirirase ao interesado/a para que emende a falta ou acompañe os documentos preceptivos, con indicación de que se así non o fixese, teráselle por desistido a súa petición, previa resolución, concedéndolle un prazo para isto de 10 días naturais a partir da data de finalización de presen- tación de solicitudes.2.3.4. Baixas: Causarase baixa na EIM por calquera das circunstancias seguintes: – Por cumprimento da idade máxima de permanencia na EIM, con excepción de nenos/as con necesidades educativas especiais sempre que exista informe do servizo especializado, podendo permanecer un ano mais na EIM. – Por solicitude dos pais/nais ou titores/as legais. – Por non pago da cota estabelecida durante dous meses consecutivos ou tres alternos. – Por comprobación de falsidade na documentación ou datos achegados. – Por incompatibilidade ou inadaptación absoluta para permanecer no centro. – Por falta de asistencia continuada durante un mes sen causa xustificada. – Por incumprimento reiterado das normas da escola. – Por outras razóns que poidan darse a proposta da Dirección da EIM e resolución da comisión de seguimento. As baixas, incompatibilidades ou inadaptacións serán resoltas pola comisión de coordinación, seguimento e valoración de selección de solicitudes de ingreso. Unha vez oídos os/as interesados/as, emitirase informe de conclusións. As baixas producidas por calquera dos motivos expostos cubriranse coas solicitudes que quedasen en lista de espera en cada grupo de idade, por rigorosa orde de puntuación.2.3.5. Condicións: A idade mínima de ingreso estabelécese nos tres meses na data de ingreso, salvo situacións especiais que se acom- pañarán de informes dos Servizos Sociais Municipais. A idade máxima será de tres anos, podendo permanecer na EIM aqueles nenos e nenas que non teñan cumpridos os 3 anos a 31 de decembro do ano no que se presenta a solicitude de ingreso. Poderanse integrar escolares con eivas físicas, psíquicas ou sensoriais, en función das dispoñibilidades dos recur- sos humanos e materiais adecuados, e excepcionalmente nenos/as maiores de tres anos respectando o seu desenvolve- mento evolutivo por encima da idade biolóxica, previo informe do Equipo de valoración de discapacidades correspondente. En ningún caso poderá haber máis dun neno/a de integración por aula. Para efectos de ratio estas prazas contabilizaranse como dúas.2.3.6. Documentación requerida: As/os solicitantes de praza, achegarán xunto coa solicitude a seguinte documentación: 2. a) Documentación xustificativa da situación familiar: – Fotocopia do libro de familia e/ou cartilla de familia numerosa. – Fotocopia do documento de identidade do pai/nai ou titores/as. – Certificado de convivencia expedido polo Concello.2. b) Documentación xustificativa da situación económica: – Xustificación de haberes: declaración do IRPF ou certificación de exención se é o caso; certificación positiva ou negativa de percepción de prestación económica do INEM; certificación de ingresos por pensións emitido polo organismo pagador; xustificante doutros ingresos, ou declaración xurada destes. – Os/as profesionais autónomos/as acreditarán tamén os pagamentos fraccionados do ano correspondente. – Os/as solicitantes de devolución rápida presentarán a copia de comunicación que lles enviou a Axencia Estatal de Administración Tributaria. – As persoas non obrigadas a declarar e que non solicitan devolución rápida presentarán certificacións dos datos existentes na Administración que expide a Axencia Estatal da Administración Tributaria. – No caso de nulidade matrimonial, separación ou divorcio considerarase a renda de quen exerza a garda e custodia.2. c) Outros documentos acreditativos de todas aquelas situacións que, por baremo, sexan susceptíbeis de puntuación. – Xustificante de ocupación ou desemprego de ambos proxenitores (última, nómina, certificación de empresa ou certi- ficado de desemprego). – Certificado expedido polo organismo competente sobre o grao de discapacidade e certificado médico de enfermidade ou deficiencia alegada polos membros da unidade familiar. – Ditame do equipo de orientación específico dependente da Inspección de Educación da Delegación Provincial da Consellería de Educación e Ordenación Universitaria ou do órgano correspondente na Admón. do Estado ou nas respectivas Comunidades Autónomas en que se motive a necesidade de integración – Informe dos Servizos Sociais, nos supostos nos que sexa necesario por razón da especial situación socioeconómica ou sociofamiliar. – Documentación acreditativa de incidencias tales como: separación de feito de cónxuxe, abandono do fogar, certifica- ción de convivencia e xustificante de calquera outra circunstancia sociofamiliar alegada.2. d: Relación provisional de admitidos/as. A comisión de baremación será competente para efectuar a proposta inicial de cualificación e fará pública a relación provisional, coa puntuación obtida, de admitidos/as e excluídos/as, correspondendo a resolución ao/á Sr./Sra. Alcalde/ Alcaldesa. Esta resolución expoñerase no taboleiro de anuncios do concello, no taboleiro da EIM, e poderase consultar na páxina Web do concello (http://www.concellodemugardos.org). 2. e: Reclamacións. Os/as solicitantes que o desexen poderán efectuar as reclamacións debidamente documentadas que estimen oportu- nas no prazo de 10 días naturais contados dende a data de publicación da relación provisional, ao abeiro do estabelecido na sobredita Lei 30/92 de Réxime Xurídico das Administracións Públicas e Procedemento Administrativo Común. Estas reclamacións entenderanse resoltas coa publicación da lista definitiva.2. f: Relación definitiva de admitidos/as. Unha vez estudadas pola comisión todas as reclamacións presentadas e resoltas procederase á publicación da relación definitiva de admitidos/as e da lista de espera no taboleiro do concello e no da EIM, coa puntuación obtida, así como a cota mensual que corresponda aboar en cada caso, podéndose consultar na páxina Web do concello (http://www.concello- demugardos. org). Os/as solicitantes disporán dun prazo de 15 días naturais dende a data de publicación da relación definitiva de admi- tidos/as para confirmar a súa praza e formalizar a matrícula na EIM. Se finalizado este período non se formalizase esta, decaerá o dereito á praza obtida.2. g: Lista de espera e adxudicación de vacantes: As vacantes que se vaian producindo ao longo do curso serán cubertas por rigorosa orde de puntuación entre os/as solicitantes da lista de espera. As prazas que, sen causa xustificada, non se atopen cubertas aos 15 días de iniciarse o curso escolar, consideraranse como vacantes. No suposto de que se produzan vacantes e se atope esgotada a lista de espera, aceptaranse as solicitudes por orde de rexistro de entrada.2.3.7. Documentación da Matrícula: Os/as admitidos/as terán que achegar, dentro dos 15 días naturais seguintes á publicación da relación definitiva de admitidos/as e da lista de espera no taboleiro do concello e na EIM, a seguinte documentación complementaria: – Copia da tarxeta sanitaria da/o menor. – Certificado médico da/o menor. – Dúas fotografías tamaño carné. – Autorización por escrito das persoas que poden recoller ao/á menor. – Autorizacións: para o tratamento informático dos datos, para a toma de material fotográfico, para a toma da medicación. A non presentación desta documentación entenderase como a renuncia á praza. Calquera indicio de cambio non declarado, distorsión ou falseamento da situación sociofamiliar, da situación laboral, da situación da vivenda ou da situación económica reflectidas na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte da Comisión de baremación, coordinación e seguimento. Poderase requirir ao/a solicitante os documentos que se consideren precisos para a resolución do expediente. Só se terán en conta a efectos de baremación do expediente os extremos alegados cos documentos arriba indicados.2.4. Calendario e horarios: O horario ofertado é de 8:00 a 20:00, de luns a venres, os 12 meses do ano nembargantes, dependendo da demanda real adaptaranse os horarios e a organización do persoal, así como durante os períodos vacacionais. Un modelo de xornada que abrangue todo o horario ofertado, podería ser o seguinte: – 8:00 a 9:30- Apertura e xogo libre. – 8:00 a 9:00- Almorzo – 9:30 a 10:00- Asemblea xeral (grupo grande). Actividade do Calendario, saúdo, presentación temporalizada da xornada. Cada grupo vaise coa súa titora ó aula. – 10:00 a 13:00- Aula. Cada titora realiza o estipulado e programado para a xornada co seu grupo de alumnos, recollido na súa programación de aula, en base ó proxecto curricular de centro (PCC) e proxecto educativo de centro (PEC) consensuado e elaborado entre todo o equipo educativo. Neste horario de actividades docentes ademais, traballarase a estimulación temperá (bits de información/intelixencia), realizaranse os obradoiros, levaranse a cabo as actividades necesarias para desenvolver o proxecto de atención en hábitos saudables, sairase o patio se o tempo e o clima o permite ou ben, xogo libre, e dedicarase o tempo necesario para os cambios de cueiros e o aseo. – 11:00- Merenda – 13:00 a 14:00- Comedor: hora de comer. O horario do comedor dos alumnos do grupo de 0 a 1 ano será a partires das 12:00. Saída dos usuarios do servizo de transporte – 14:00 a 14:15- Aseo dos alumnos que quedan no comedor. – 14:15 a 15:30- Sesta: tempo de descanso (aconsellaremos realizala a todos os nenos que durante este período de tempo estean na escola). O horario de descanso do grupo de 0 a 1 anos adecuarase o ritmo de cada neno/a; procuraremos que coincida co remate da comida. – 15:30 a 16:00- Cambio de cueiros, aseo e xogo libre. – 16:00- Estimulación temperá (bits de información/intelixencia). – 16:15 a 17:30- Obradoiros – 17:30- Merenda – 18:00 a 19:00- Obradoiros e actividades de animación. – 19:00 a 20:00- Xogo libre e peche.2.5. Tipos de xornadas: Xornada completa: 8 h. Media xornada de mañá: 6 horas, 08.00-14.00 h. Media xornada, tarde: 6 horas, 14.00-20.00 h.2.6. Réxime de saídas/visitas: É complicado nestas idades, a planificación das saídas ó exterior (excursións, visitas museos…) xa que aínda a súa mobilidade, autonomía e os espazos ós que non están acostumados, desoriéntanos, supoñendo un problema, pero sabe- mos que o feito de explorar outros entornos, son intres de intensidade e aprendizaxe para eles. De todos os xeitos e aínda que tendo presente a realidade acerca das súas limitacións, planificaremos e organizaremos cos grupos de 1-2 y 2-3 anos este tipo de actividades, contando e solicitando sempre a colaboración dos pais co fin de evitar calquera tipo de perigo ou contratempo que puidese xurdir. A planificación e organización, para que esto non aconteza, polo tanto, será moi meticulosa. Por isto a continuación expoñemos as normas a cumprir por todo o Equipo Educativo e as familias: • Autorización escrita dos pais de conformidade coa saída que van realizar os seus fillos/ as. • Informar sobre calquera eventualidade relacionada co tema da saída ( toma de medicamentos, alerxias en xeral.) • Procurar a colaboración dos pais: • Puntualidade na chegada e saída. • Atender ó grupo que se lle asigne e non só ó seu fillo/a, seguindo as pautas que se establecen no centro antes de saír, co fin de evitar riscos para os nenos/as. • As saídas nun principio serán achegadas ó centro (entorno máis próximo), debido ás idades dos nenos/as. No caso de querer realizar unha excursión máis lonxe do normal e despois de pedir os xustificantes necesarios, planificarase con detalle: – O lugar – O tempo – O transporte a utilizar – Número de viaxeiros (reconto, antes e despois da saída) – Normas no lugar visitado, traballadas no aula con anterioridade. • Nas saídas en xeral tamén se fará un reconto do alumnado, antes e despois da saída. • Para a seguridade dos nenos/as nos desprazamentos, utilizaremos de guía dúas cordas en paralelo ás que deben de agarrarse con ambas mans. As educadoras situaranse: unha á cabeza da fila e outra ó final, no medio as que resten xunto cos pais que colaboren.3. ESTRUTURA ORGANIZATIVA: 3.1 Órganos políticos O/A Concelleiro/a responsábel da área de xestión de Servizos Sociais e da Muller. A EIM estará integrada na área de xestión política da Concellaría de Servizos Sociais, Muller e Sanidade que coordinará as restantes áreas políticas e órganos técnicos do Concello relacionados coa escola.3.2. Órganos técnicos Todo o persoal da EIM cumprirá cos requisitos estabelecidos no artigo 20 e 27 do Decreto 329/2005 do 28 de xullo, poolo que se regulan os centros de menores e os centros de atención á infancia e demais norma de aplicación.1. Dirección. A/o director/a representa a EIM, e será o responsábel do correcto funcionamento desta. Depende directamente da/o concelleira/o de Asuntos Sociais e as súas funcións son as seguintes: – Responsabilizarase da correcta xestión do centro. – Exercer a xefatura organizativa do persoal adscrito ao centro, ostentando a representación da escola diante de cal- quera outra entidade pública e/ou privada. – Propoñer á comisión de seguimento da EIM o proxecto educativo de centro, que elaborará xunto co persoal de aten- ción directa ás nenas/os. – Cumprir e facer cumprir as leis, disposición vixentes, regulamento de réxime interior, e cantas disposicións emanen dos órganos competentes da consellaría e do Concello que lle afecten á escola. – Supervisar, coordinar e facer cumprir o correcto desenvolvemento das actividades programadas. – Remitirlles aos órganos da consellaría e do Concello cantos informes e datos sexan requiridos relativos aos menores atendidos ou a aspectos organizativos e funcionais do centro. – Dar traslado do plan de centro (Proxecto Educativo e Curricular) ao Concello para o seu coñecemento e conformidade, sen prexuízo da remisión aos organismos competentes. – Elaborar a memoria xeral, que conterá: • Memoria académica. • Memoria económica de ingresos e gastos e rendición anual de contas da EIM. – Efectuar cobros e autorizar pagos. – Autorizar actuacións extraordinarias para o normal desenvolvemento do centro. – Convocar e presidir reunións, así como executar e facer cumprir os acordos adoptados nestas. – Prestar atención personalizada ás usuarias/os tanto a través do desempeño da función educativa como directiva (a esta poderá asignar até un máximo de tres horas diarias, en ningún caso cadrando cos momentos de maior afluencia dos nenos/as). 2. Equipo técnico. O equipo técnico constitúese como un grupo de traballo a través do cal o persoal de atención directa a nenos/as participa do proxecto integral da EIM. Este equipo estará integrado polo director/a, que actuará como coordinador/a, e polo persoal de atención directa a nenos/as. Son competencias propias do equipo técnico: – Elaborar o Proxecto Educativo e o Proxecto Curricular da EIM, e proceder á súa modificación en caso necesario. – Fixar os criterios para o seguimento e avaliación destes documentos. – Estabelecer criterios xerais aos que deban adaptarse as programacións de cada un dos grupos de idade. – Elaborar as memorias anuais da EIM, na parte que lles corresponda. – Deseñar actividades que esixan coordinación entre os distintos grupos de idade. – Programar actividades cos pais/nais dos nenos/as. – Elaborar as normas de réxime interior da EIM, para elevalo a aprobación do Concello de Mugardos. O método de funcionamento do equipo técnico estabelecerase en todo caso no Plan de Centro, recollendo aqueles aspectos non contemplados na lexislación vixente, ou no presente regulamento.3. Persoal de atención directa aos nenos/as.1. O persoal de atención directa a nenos/as será o que estando en posesión da titulación ou habilitación correspon- dente, realice funcións que segundo a súa categoría profesional se estabelezan no convenio colectivo, así como as que lle encomende a dirección da EIM.2. Todo o persoal que realice funcións educativas, de coidados ou vixilancia dos nenos deberá acreditar o seu correcto estado de saúde e periodicamente someterase a un recoñecemento médico axeitado para acreditar que non padece enfermidade infecto-contaxiosa nin defecto físico ou psíquico que impida ou dificulte as súas funcións. Será igualmente preceptiva, a vacinación do persoal contra a rubéola, co especial compromiso das mulleres en idade fértil de adoptar as medidas sanitarias preventivas que correspondan, durante os 3 meses despois da vacinación. Este persoal deberá estar en posesión das seguintes titulacións: Licenciada en pedagoxía ou psicopedagoxía, mestre especialista en educación infantil ou equivalente, e/ou técnica/o superior en educación infantil ou equivalente 3. A proporción de persoal cualificado de atención directa é, como mínimo, dun número igual ao de unidades en funcio- namento mais un, segundo o Decreto 329/2005, do 28 de xullo, polo que se regulan os centros de menores e os centros de atención á infancia.4. A dirección pedagóxica do centro recaerá nalgún dos membros do persoal coa titulación de licenciado/ a ou mestre/a especialista en educación infantil ou equivalente.4. Persoal de apoio. Deberá haber, alomenos, unha persoa de apoio á atención e coidado dos/as nenas.5. Persoal de Servizos. O persoal de servizos xerais está integrado polo persoal de cociña e limpeza, con carné de manipulador/a de alimentos, a ser posíbel especialista en nutrición infantil. O persoal de cociña e limpeza realizará as funcións que segundo a súa categoría profesional se estabelezan no corres- pondente convenio colectivo así como as que lle encomende a dirección, ou o regulamento de réxime interior da EIM 3.3. Órganos mixtos: Comisión de Baremación, Coordinación e Seguimento Aplicaráselle a todas as solicitudes recibidas un procedemento de valoración. Con tal fin constituirase no Concello de Mugardos unha Comisión de baremación, coordinación e seguimento coa seguinte composición: • Presidente/a: O concelleiro/a de Asuntos Sociais. • Secretario/a: O da corporación ou funcionario/a en quen delegue (con voz e sen voto). Vogais: A psicóloga municipal. • A traballadora social. • A interventora do Concello ou funcionario/a en quen delegue. • O/A director/a da EIM. Son competencias desta Comisión: • Velar polo cumprimento do proceso de ingreso. • Velar pola aplicación do baremo no proceso de admisión. • Aplicar a contía a aboar ou exención a aplicar en cada caso en función do que dispoña a ordenanza fiscal reguladora. Fará pública a relación provisional, coa puntuación obtida de admitidos/as e excluídos/as. Esta relación expoñerase na EIM e no Concello. • Propoñer ao alcalde/alcaldesa as solicitudes de ingreso. • Dar conta á Comisión Educativa das altas e baixas que se produzan.3.4. Substitución do persoal O procedemento a seguir no caso de baixas ou imprevistos no persoal da EIM será o seguinte: – Comunicación ó departamento de RRHH remitindo o correspondente parte de baixa ou xustificación explicativa do imprevisto. – Selección de persoal. – Incorporación inmediata da persoa seleccionada ó posto de traballo a cubrir. – Comunicación á Subdirección de inspección de centros de servizos sociais as copias cotexadas das titulacións e a declaración do Alcalde conforme cumpren os requisitos estabelecidos no artigo 20 e 27 do Decreto 329/2005 do 28 de xullo, poolo que se regulan os centros de menores e os centros de atención á infancia.4. NORMATIVA - Lei 8/1997, do 20 de agosto, de accesibilidade e supresión de barreiras na Comunidade Autónoma de Galicia. (DOG núm.166, do 29 de xuño). - Decreto 35/2000, do 28 de xaneiro, polo que se aproba o Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. (DOG núm.41, do 29 de febreiro). - Decreto 245/2003, do 24 de abril, polo que se establecen as normas de seguridade nos parques infantís. - Orde do 3 de xullo de 2000 pola que se aproba o contido mínimo do Regulamento de réxime interior de centros de atención á primeira infancia pertencentes á Consellería de Familia e Promoción do Emprego, Muller e Xuventude (DOG núm.141, 20.07.2000) - Regulamento Municipal do Uso do Galego no Concello de Mugardos, aprobado definitivamente e publicado no BOP núm.166, 21.07.2004. - Decreto 329/2005, do 28 de xullo, polo que se regulan os centros de menores e os centros de atención á infancia (DOG nº 156, 16.08.2005). - Lei 13/2008, do 3 de decembro de servizos sociais de Galicia. (DOG nº 245, 18.12.2008). - Decreto 330/2009, do 4 de xuño, polo que se establece o currículo da educación infantil na Comunidade Autónoma de Galicia (DOG nº 121, 23.06.2009). - Decreto 171/2010, do 1 de outubro, sobre plans de autoprotección na Comunidade Autónoma de Galicia. (DOG nº 203, 21.10.2010). - Lei 3/2011, do 30 de xuño, de apoio á familia e á convivencia de Galicia. (DOG nº 134, 13.07.2011). - Lei 17/2011, de 5 de xullo, de Seguridade Alimentaria e Nutrición. - Decreto 254/2011 de 23 de decembro polo que se regula o réxime de rexistro, autorización, acreditación e a inspec- ción dos servizos sociais en Galicia - Decreto 99/2012, do 16 de marzo, polo que se regulan os servizos sociais comunitarios e o seu financiamento. (DOG núm.63, 30.03.2012). - Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes desta consellería. - Ordenanza num.13 reguladora da taxa póla prestación dos servizos da Escola Infantil municipal As Lagoas vixente. - As modificacións que se introduzan na regulación do establecido neste regulamento por calquera outra lei ou dispo- sición, e que resulten de aplicación directa, producirán, no seu caso, a modificación do presente RRI ou da correspondente ordenanza fiscal”. 4.1. NORMATIVA REFERENTE Á INFRAESTRUTURA DO CENTRO Hai que deixar constancia que o centro conta con: – Póliza de responsabilidade civil e de accidentes cunha base de tarifación para todalas/os persoas usuarias do centro. –– Libro de reclamacións a disposición das persoas usuarias dilixenciado polo Servizo de Inspección de centros servi- zos sociais da Xunta de Galicia, con data 2 de xaneiro de 2006. – Plan de emerxencia e autoprotección para casos de emerxencia dacordo co Decreto 171/2010, do 1 de outubro, sobre plans de autoprotección na Comunidade Autónoma de Galicia. – Proxecto educativo a disposición dos pais/nais – Libro de rexistro de usuarios/as – Expediente individual 4.2. NORMATIVA REFERENTE AO PERSOAL 4.2.1. Relación do persoal da EIM. Funcións. Titulacións. * A dirección recaerá nalgún/nalgunha membro do persoal coa titulación de licenciado/a ou mestre especialista en educación infantil ou equivalente. b) Titulación do persoal. O persoal dedicado a funcións educativas e de atención directa aos/ás nenos/as deberá estar en posesión das seguintes titulacións: b1) Persoal de atención: -Licenciado/a en pedagoxía ou psicopedagoxía. -Mestre/a especialista en educación infantil ou equivalente. -Técnico superior en educación infantil ou equivalente. A proporción de persoal cualificado coa que deberán contar os centros é dun número igual ao de unidades en funcio- namento máis un. A dirección pedagóxica do centro recaerá nalgún dos membros do persoal coa titulación de licenciado/ a ou mestre/a especialista en educación infantil ou equivalente. b2) Persoal de apoio: En todos os centros deberá haber, alomenos, unha persoa de apoio á atención e coidado dos/das nenos/as a cal, ademais das titulacións anteriores, poderá estar en posesión dalgunha das seguintes titulacións: técnico en atención sociosanitaria, técnico superior en animación sociocultural, técnico en coidados auxiliares de enfer- maría, diplomado/a en puericultura recoñecido pola consellería de sanidade ou aqueloutras recoñecidas como apropiadas polo órgano competente na autorización do centro. b3) Outro persoal. O persoal de servizos xerais está integrado polo persoal de cociña e limpeza, con carné de manipulador/a de alimentos, a ser posíbel especialista en nutrición infantil. O persoal de cociña e limpeza realizará as funcións que segundo a súa categoría profesional se estabelezan no corres- pondente convenio colectivo así como as que lle encomende a dirección, ou o regulamento de réxime interior da EIM.4.2.2. Dereitos e obrigas do persoal DEREITOS DO PERSOAL – Recibir información periódica da marcha e funcionamento do centro, a través do/a director/a responsable do mesmo. – Presentar propostas que contribúan a mellora-lo funcionamento do centro e atención prestada ós menores. – Desenvolve-las súas funcións educativas segundo o seu criterio persoal, sempre que se axusten á programación anual do centro. – A que se lle proporcionen, dentro das posibilidades do centro, os instrumentos e medios necesarios para desenvolve- las súas funcións axeitadamente en beneficio dos menores atendidos. OBRIGAS DO PERSOAL – Cumprir e facer cumprir, de acordo coas súas funcións, o Regulamento de réxime interior. – Velar polo respecto ós dereitos dos menores recollidos no presente Regulamento e aqueles outros recoñecidos na lexislación vixente. – Gardar estricta confidencialidade sobre os datos persoais dos menores ós que teñan acceso en razón das súas funcións. – O cumprimento das tarefas e responsabilidades derivadas do seu posto de traballo.4.3. NORMATIVA REFERENTE AOS NENAS/OS 4.3.3. Dereitos dos/as nenos/as • Os nenas/os teñen dereito a recibir unha educación que asegure o pleno desenvolvemento da súa personalidade. • Todas/os as/os nenas/os teñen dereito ás mesmas oportunidades de acceso ós distintos niveis de ensinanza. • Teñen dereito a non seren discriminados por razón de nacemento, raza, sexo, capacidade económica, nivel social, conviccións políticas, morais ou religiosas, así como por discapacidades físicas, sensoriais e psíquicas, ou calquera outra condición ou circunstancia persoal ou social. • Os nenas/os teñen dereito a que o seu rendemento escolar sexa avaliado con plena obxectividade. • Todas/os as/os nenas/os teñen dereito a que a súa actividade educativa se desenvolva nas debidas condicións de seguridade e higiene. • Todas/os as/os nenas/os teñen dereito a que se respecte a súa integridade física e moral e a súa dignidade per- soal, non pudiendo ser obxecto, en ningún caso, de tratos vexatorios degradantes.4.3.4. Normas de saúde e hixiene 1. Os nenas/os deberán acudir ó centro en condicións correctas de saúde e hixiene.2. Non serán admitidos no centro as/os nenas/os con temperatura igual ou superior a 38º, que padezan enfermidades infecto-contaxiosas ou parasitose. A aparición destas enfermidades deberá ser comunicada polos pais, titores ou repre- sentantes legais á dirección do centro que, á vez, porao de inmediato en coñecemento do Concello de Mugardos.3. En caso de observarse síntomas dun proceso infecto-contaxioso nos nenos/as no propio centro, informarase á dirección do mesmo, e avisarase ós seus pais, representantes legais ou titores, co fin de evitar a propagación da enfermi- dade entre os demais nenos/as. O reingreso no centro solo será posible unha vez transcorrido o período de contaxio e tras informe médico que acredite tal circunstancia.4. Se por parte do centro se observa a este respecto un comportamento reincidente, apreciándose un risco non solo para o menor, (acudir ó centro enfermo), senon tamén para o resto do alumnado e profesorado, posible contaxio, a Escola reservase o dereito de poñer en coñecemento do Xuíz ou Tribunal competente o feito por si puidese ser constitutivo de delito de incumprimento do deber legal de asistencia inherente á Patria Potestade, delito tipificado en el Art.226 C. P. 5. Nos casos nos que se deban administrar medicinas ós nenos/as, deberán ir acompañadas da receita médica, actua- lizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada así mesmo da autorización por escrito dos pais/nais, titores ou representantes legais indicando as horas da administración das doses correspondentes.6. En caso de accidente actuarase da seguinte forma: - En caso de ser leve o accidente, resolverano as educadoras. Sempre que se produzan se lles comunicará ós pais ou titores legais oralmente ou por escrito a través da axenda. - Nun caso de maior consideración, a educadora ou directora deberán chamar simultaneamente ós pais para comuni- carlles o sucedido, e ó 061, xa que non se pode trasladar nun vehículo particular ó accidentado.4.3.5. Normas de alimentación 1. Con respecto ós almorzos o horario será de 8:00 a 9:00h da mañá. Os nenos/as que cheguen despois desta hora non poderán almorzar en el centro.2. A media mañá a todos os nenos/as se lle ofrece un suplemento alimenticio, polo que nese momento non está permitido traer calquera outro alimento de casa.3. A escola dispón de servizo de comedor para todos os nenos. O horario de comedor será de 13:00h a 14:00h para os alumnos que tomen comida non triturada, e de 12:00h a 13:00 para os alumnos que tomen purés, polo que os pais que acudan antes ó centro a buscar ó seu fillo/a deberán esperar a que termine de comer.4. Os nenas/os que habitualmente non queden a comer deberán avisar antes das 11:00h da mañá se algún día solicitan este servizo. O mesmo se un alumno/a que habitualmente come, algún día non vai quedar.5. Todas/os as/os nenas/os que acoden ó centro deberán deixar constancia no mesmo (comunicándoo oralmente e por escrito no informe ou entrevista inicial) de calquera posible alerxia. No caso de nenos/as connecesidade de dietas especiais deberán presentar informe médico que o xustifique.6. O centro publicará no taboleiro de anuncios da Escola unha relación mensual dos menús previstos visada por un/ unha especialista en nutrición e dietética, os cales procurarán proporcionar unha dieta sana, equilibrada e axeitada ás idades dos alumnos/as.4.3.6. Normas de convivencia • Recomendamos o cumprimento dos horarios de entrada e saída que os pais estipulen para os alumnos, así como a puntualidade, co fin de poder dar comezo ás actividades cun grupo de alumnos considerable en canto a número se refire e á hora programada. • Prohíbese terminantemente traer ós nenos cunha temperatura igual ou superior a 38º C ou solapada con antitérmi- cos, neste caso, chamarase ós pais para que acudan ó centro recolleren ao neno/a. Se esta situación persistise durante dous días seguidos pedirase un informe médico onde se especifiquen as causas da enfermidade. • Se os nenos non foran acudir ó centro rogamos o comuniquen, tamén se a ausencia vai ser prolongada, para deste xeito poder optimizar a organización do centro. • No canto de producirse algún retraso na hora da recollida do alumno/a, será necesario e conveniente avisar ó centro. • Respecto ó servizo do comedor está dirixido a todos os alumnos. O horario será de 13:00 a 14:00 para os alumnos maiores de 15 meses. Recomendase a todos aqueles pais que decidan utilizar este servizo, recollan ó nen@ ó remate do citado horario. Os menores de 15 meses traerán da casa o biberón, comezando o horario de comida do puré para eles ás 12:00. Se algún neno non quedase comer asiduamente e por calquera circunstancia o tivese que facer, deberá avisar antes das 11:00 ó centro, ó igual que se necesitase tomar dieta. Así como aqueles nenos que habitualmente utilizan o servizo de comedor e no asistisen ó centro, ou asisten pero non se quedan a comer. • Recomendamos nos comuniquen, se fora o caso, a existencia de calquera tipo de intolerancia ou alerxia a algún alimento, para poderen elaborar conxuntamente e coa colaboración cos pais do alumno afectado, unha dieta personalizada, e evitar males maiores. • Ó incorporárense ó centro todos os alumnos/as deberán traer á escola: – Muda completa: bodi ou camiseta, braga ou calzón, pantalón, xersei ou sudadera, calcetíns e calzado. – Un paquete de cueiros. – Un paquete de toalliñas. – Pomada para o cuíño. – Gorra ou viseira. – Colonia e peite. – Cepillo de dentes, vasiño e pasta dentífrica (grupo 2-3 anos) – Botas para usar na horta escolar (grupo 2-3 anos) • Todo este material será para deixar no centro, polo que estará todo marcado co nome do alumno/a, así como os obxectos que traian á Escola, abrigos, chaquetas e mandilóns, para evitar posibles pérdoas e confusións. • As cadeiras de paseo permanecerán nun lugar habilitado para elo. A excepción dos días de adaptación, non se permitirá ós pais o paso ás aulas co obxectivo de evitaren a aglomeración y fomentaren que o neno se sinta seguro no seu novo entorno sen a dependencia dos pais, titores ou familiar acompañante. • É importante que traian roupa cómoda para que se sintan ben facilitaren a súa mobilidade. Rogamos e pedimos se eviten os petos, cordóns nos zapatos, cinchas, tirantes. co fin de favorecer a súa autonomía e o noso labor diaria. Recomendamos o chándal como prenda máis adecuada. O mandilón deberá estar marcado á vista co nome do alumno, é obrigatorio para os grupos de 1 a 2 y 2 a 3 anos para realizaren as actividades de aula. Recoméndase un segundo mandilón para aqueles nenos que utilicen o servizo de comedor. • Se varía a persoa ou persoas que veñen habitualmente recoller ó neno, será preceptivo informar ó centro, dando os datos da mesma, se non se notificara non se entregará ó neno por razóns de seguridade. No caso de que algún neno/a teña a problemática de separación dos pais ou mal entendemento por parte de ambos, non se lle negará a entrega do niño/a a ningunha das partes, a menos que exista sentencia dun xuíz (documentación que se nos deberá facilitar) • Establecerase unhas horas de Titoría para cada grupo de alumnos. A cita para as titorías solicitarase previamente. • As titoras só administrarán medicamentos xustificados con receita médica e a autorización firmada dos pais dando o seu consentimento para poderllos administrar na escola. Especificaranse as horas e as cantidades das tomas. Tamén rogamos que se informe ó centro de calquera enfermidade contaxiosa como (conxuntivite, sarampelo, varicela.) para tomar as debidas precaucións. • Recomendamos non traer xoguetes (evitando desta forma conflitos e pérdoas) a excepción dos primeiros días de asistencia, que coinciden co período de adaptación ó centro. Xa que un xoguete ou obxecto de apego, serve neses intres como instrumento para o achegamento ó novo entorno e como elemento de socialización. • Recomendamos o uso da axenda escolar a todos os alumnos, co fin de intercambio de información e seguimento exhaustivo por ambas partes. A colaboración pais-escola é fundamental para unha boa evolución e desenvolvemento do pequeno. • Informamos que o centro non é un lugar para deixar recados, notificacións, obxectos ou regalos para entregaren ou intercambiaren entre pais. • Notificaráselles ós pais ó través de circular ou mediante exposición no taboleiro de anuncios de cal será o material didáctico a utilizar polos alumnos durante o curso escolar, para que poidan adquirilo previamente, coa suficiente antelación ó inicio do programa de actividades.4.3.7. Uso das dependencias e materiais Cada espazo do centro ten unha función, obxectivo/finalidade e horas de utilización, así pois: Para poder levar a cabo unha boa metodoloxía, entendemos a distribución do espazo como algo fundamental dentro do funcionamento global do centro. Tratase de facilitar un ambiente seguro, tranquilo e relaxado; rico en estímulos e medios. A distribución de espazos e materiais permitirá ó neno/a a posibilidade de elección e a creatividade. Será flexible de modo que permita ás distintas transformacións do espazo dando lugar a múltiples opcións educativas e sociais: dende a posibilidade de organizar a actividade educativa do centro distribuíndo os recunchos dentro de cada aula para cada grupo en particular, a distribuír ós recunchos de xeito común para todos os alumnos, excepto para o grupo de 0 a 1 año, rotando os grupos polos diferentes espazos. Nas aulas, os espazos estarán totalmente diferenciados por recunchos e momentos: de asemblea, traballo en mesa. AULA DE BEBÉS, 0-1 ANO: Dentro do espazo adicado a este grupo de idade, existen varias zonas perfectamente delimitadas: • Zona de descanso/dormitorio: espazo tenue e silencioso para facilitar o descanso do neno/a. • Zona de cambios: ( dividida por un cristal da aula pero non illada para facilitar o seu acceso e visibilidade) • Ademais destas dúas zonas, o aula, contará cun espazo aberto dividido en lugares axeitados para as demais activi- dades propias desta idade: – Recuncho das comidas: onde se colocarán tronas. – Paviplay: zona ampla cómoda e libre de obstáculos para a realización de actividades de relaxación, estimulación, psicomotricidade. – Espazo destinado ó xogo: onde o neno/ a disporá de xoguetes ó seu alcance e con liberdade de acción e de move- mento dentro do aula. AULAS DE 1-2 ANOS: • Zona de cambios (separada do resto do aula pero non illada) • Zona de descanso/dormitorio: espazo tenue e silencioso para facilitar o descanso do neno/ a. • Zona de descanso/ paviplay: espazo confortable destinado principalmente a actividades en grupo: expresivas, afec- tivas (contar contos, escoitar música, relaxación) • Zona de traballo: comezarase nesta idade con actividades destinadas á motricidade fina dispoñendo para isto do mobiliario e elementos necesarios (plastilina, puzzles, bolas de ensartar, contos.) • Zona de movemento libre: representará o 75 % aproximado do aula e nela o neno/a poderase mover ó seu gusto traballando principalmente a motricidade grosa e lateralidade (pelotas, material de arrastre, xogos de construcción.) AULAS DE 2-3 ANOS: • Zona de aseos: (separada do resto da aula pero non illada) Destinada a fomentar hábitos hixiénicos. • Zona de paviplay: espazo destinado especialmente a actividades en grupo, reunións, actividades afectivas, etc. • Zona de movemento libre: representará el 75 % aproximado do aula e nela o neno/ a poderase mover ó seu gusto traballando principalmente a motricidade grosa, coordinación e lateralidade (pelotas, material de arrastre, xogos de construcción.) • Zona de traballo: destinada a potenciar a motricidade fina, dispoñendo para iso dunha zona de mesas onde se realizarán actividades destinadas á (pintura, plastilina, barro, puzzles, etc) • Zona de xogo simbólico: onde el niño/ a pode acceder de forma individual e realizar xogos actividades e xogos convencionais (profesións, cociña, bonecos, animais.) • Zona de xogos estructurados: o obxectivo principal que se pretende conseguir é a estimulación intelectual; a activi- dade estará baseada no e manipulación de obxectos para desenvolver as capacidades necesarias para o dominio psicomo- tor, a discriminación perceptiva, e a adquisición de esquemas mentais. Todo isto encamiñado á formación do pensamento lóxico. (puzzles, contos, papeis, tesoiras, madeiras afuracadas, telas.) 4.4. NORMATIVA REFERENTE Á FAMILIA: 4.4.8. Dereitos e obrigas dos pais / nais Dereitos - Acceder ao centro e recibir asistencia sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. - A consideración no trato, debida á dignidade da persoa, tanto por parte do persoal do centro como dos demais usuarios. - Sixilo profesional acerca dos datos do seu historial sanitario e sociofamiliar. - A intimidade persoal en función das condicións estructurais do centro. - A que se lle facilite o acceso á atención social, sanitaria, educación, cultural e en xeral a tódalas necesidades persoais que sexan precisas para conseguir o seu desenvolvemento integral. - A recibir un tratamento individualizado de contido educativo cara á súa integración sociofamiliar, que terá como obxectivos prioritarios a súa protección, educación e formación. - A asociarse co obxecto de favorecer a súa participación na programación e no desenvolvemento de actividades do centro. - A ser informados de xeito comprensible das medidas adoptadas respecto deles e pedir explicación de canto afecte á súa propia educación. - A ser educados para a comprensión, tolerancia, convivencia, posibilitándolles que poidan facer uso das súas opcións de forma libre e persoal. - A participación dos pais/nais/titores nas actividades educativas como: festas escolares, Nadal, Entroido, etc. Obrigas - Aboar a taxa correspondente. - Cumprir as normas sobre a utilización do centro e os servicios establecidos neste regulamento e as normas que en cada caso determina o centro. - Manter una conducta inspirada no mutuo respeto, tolerancia e colaboración encamiñada a facilitar unha mellor convivencia. - Comunicar a dirección do Centro, calquera tipo de patoloxía que presente o menor e que poida afectar o seu desenvolvemento.4.4.9. Participación de pais / nais A dirección da EIM fomentará a colaboración das nais, pais e titores/as legais, así coma a súa participación nos órga- nos colexiados e os contactos e reunións do persoal con eles. A asociación de pais e nais é o órgano de participación na vida do centro. A súa constitución e funcionamento fomen- tarase por parte da dirección. Para garantir a axeitada participación dos pais/nais, serán de aplicación xeral as seguintes normas: 1. Ao comezo do curso a dirección da EIM informará aos órganos de representación da asociación dos programas e actividades que se desenvolverán, da normativa estabelecida en relación co centro e cantos aspectos poidan resultar do seu interese.2. No caso de discrepancias referentes a aspectos do funcionamento da EIM, a asociación poderá dar traslado delas ao Concello de Mugardos. Os pais, nais, titores/as e representantes legais terán dereito a solicitar canta información precisen sobre a atención recibida polos nenos/as.4.4.10. Instrumentos de información a pais / nais As familias serán coñecedoras do proxecto organizativo do centro e como parte implicada na educación e desenvolve- mento dos seus fillos respectarán na medida do posible, os horarios co fin de non provocaren interrupcións e/ou conflictos no neno/a. Para que isto poida acadarse é fundamental a comunicación entre os dous ámbitos educativos e puntos de referencia que ten o neno/a (familia-escola). Por iso, desenvolveranse en todo momento intercambios de información entre ambos: • Na entrevista inicial co/a directora/a do centro. • De forma directa (falando coa titora ou o/a director/a no momento da entrada e saída do neno/ a ó centro). • Ó través da axenda informativa. • Mediante circulares. • Nas reunións grupais de inicio do curso e trimestrais. • Titorías, para as que se estabelecerán uns horarios semanais para cada unidade e expoñeranse no tablón de anun- cios da EIM. Con isto o que pretendemos é que ademais de estar informados ambas partes da evolución do alumno/a, os pais/ nais e familiares participen de forma activa e colaboren nas actividades e proxectos do centro, polo que fomentaremos e promoveremos a súa agrupación e reunión en Asociación de Nais e Pais (ANPA)-, así coma tamén realizaremos: • Festas do centro e festas populares levadas á Escola. • Festival de fin de curso. • Saídas ó exterior (excursións, visitas.). • Obradoiros • Actividades en colaboración coas institucións, asociación de veciños… • Campañas informativas e actividades relacionadas con proxectos ou programas desenvolvidos polas Institucións en relación a calquera tema onde a primeira infancia poida ter un papel protagonista. • Escola de Nais e Pais: charlas, xornadas, convivencias… • Proxectos educativos, plantexados en determinados momentos: por exemplo, proxecto Voz Natura (no que se pide a súa colaboración traendo, cos nenos/as, de casa material de reciclaxe)… • Informe trimestral de seguemento individualizado. Co fin de achegar as novas tecnoloxías á relación pais/escola/institucións promoverase a creación dunha páxina web da Escola Infantil Municipal “As Lagoas” do Concello de Mugardos a través da cal se estableza un nexo de unión entre todos aqueles interesados/as en recibir información da actividade do centro e o seu entorno e dun enderezo de correo electrónico que sirva principalmente, de enlace entre pais e escola para daren cabida a todas aquelas dúbidas e suxestións derivadas da actividade escolar.5. PREZOS, DESCONTOS E EXENCIÓNS.5.1. Os prezos que deberán pagar as persoas usuarias serán os establecidos na Ordenanza e consonte a normativa de aplicación.5.2. O prezo base mensual pola atención educativa (8 horas/día) establécese en: 169.26 euros/mes.5.3. Sobre os prezos dos servizos complementarios e voluntarios: 5.3.1. Servizo de comedor, o prezo fíxase en 74.05 € mensuais. No caso de crianzas que non utilicen habitualmente o servizo de comedor e que excepcionalmente por motivos xustificados desexen utilizar o servizo algún día solto, o prezo será de 4.25 € por día, e serán aboados xunto coa cota do mes seguinte.5.3.2. Horario ampliado: o prezo mensual de cada hora en que se incremente o horario normal será de 21.16 €. 5.3.3. Servizo de almorzo ou merenda: o prezo fíxase en 16.92 €. No caso de crianzas que non utilicen habitualmente o servizo de merenda/almorzo e que excepcionalmente por motivos xustificados desexen utilizar o servizo algún día solto, o prezo será de 1,05 €. 5.4. Exencións e Bonificacións fiscais: a) Nenos/as pertencentes a familias monoparentais, desconto dun 20 por cento b) Nenos/as pertencentes a familias numerosas, desconto dun 20 por cento c) Cando asistan ao mesmo centro varios irmáns/ás, o segundo e sucesivos terán desconto do 20 por cento d) Bonificación do 100% de cota de atención educativa para segundos fillos/as e sucesivos da unidade familiar (disposición adicional novena da Lei 13/2018, do 3 de decembro, de servizos sociais de Galicia) Cando o neno/a atendido/a ingrese no centro con posterioridade ó día 15 do mes, a cota que corresponda pagar polo dito mes terá un desconto do 50 por cento. O horario ampliado e os menús de xantar, almorzos e merendas aillados non serán obxecto de desconto nin bonificacións.6 FORMA E PERÍODO DE PAGO O pago efectuarase por transferencia ou domiciliación bancaria Mensualidade: A liquidación da cota tributaria practicarase por meses naturais e deberán aboala os interesados nos dez primeiros días de cada mes, na entidade ou entidades financeiras que indique o Concello ou, no seu caso, o concesionario do servizo. En calquera momento o suxeito pasivo terá a posibilidade de domiciliar os recibos. Aboaranse once mensualidades por curso (do 1 de setembro ao 31 de agosto do ano seguinte), agás nos casos establecidos na normativa de prezos. A non asistencia do usuario ó centro durante un período determinado non supón reducción ningunha, nin extinción da tarifa, mentres non se formalice a baixa correspondente. A solicitude de suspensión da cota, xunto coa acreditación documental da circunstancia que a motiva, deberá presentarse ante a Alcaldía, que resolverá sobre a procedencia da suspensión.7 NORMATIVA DE REFERENCIA: o Lei 13/2008, do 3 de decembro, de servizos sociais de Galicia o Decreto 49/2012, do 19 de xaneiro, polo que se aproba o réxime de prezos das escolas infantís 0-3 dependentes desta consellería (DOG núm.17 do 25 de xaneiro de 2012). o Decreto 99/2012, do 16 de marzo, polo que se regulan os servizos sociais comunitarios e o seu financiamento. (DOG núm.63, do 30 de marzo de 2012). o Ordenanza fiscal número 13, reguladora da taxa pola prestación do servizo da escola infantil municipal As Lagoas vixente. Documentación que se acompaña  Fotocopia do Libro de familia* e/ou título de familia numerosa.  Fotocopia do documento de identidade* dos pais/nais ou titores/as.  Certificado de convivencia* expedido polo Concello.  Xustificación de haberes*: declaración do IRPF ou certificación de exención se é o caso; certificación positiva ou negativa de percepción de prestación económica do INEM; certificación de ingresos por pensións emitido polo organismo pagador; xustificante doutros ingresos, ou declaración xurada destes. - Os/As profesionais autónomos/as acreditarán tamén os pagamentos fraccionados do ano correspondente. - Os/as solicitantes de devolución rápida presentarán copia de comunicación que lles enviou a Axencia Estatal de Administración Tributaria. - As persoas non obrigadas a declarar e que non solicitan devolución rápida presentarán certificacións dos datos existentes na Administración que expide a Axencia Estatal da Administración Tributaria. - No caso de separación ou divorcio considerarase a renda de quen exerza a garda e custodia.  Xutificante de ocupación ou desemprego* (última nómina, certificación de empresa ou certificado de desemprego)  Certificado expedido polo organismo competente sobre o grao de discapacidade e/ou certificado médico de enfermi- dade ou deficiencia alegada polos membros da unidade familiar.  Ditame do equipo de orientación específico dependente da Inspección de Educación da Delegación Provincial da Consellería de Educación e Ordenación Universitaria ou do órgano correspondente na Admón. do Estado ou nas respectiva Comunidades Autónomas en que se motive a necesidade de integración  Informe dos Servizos Sociais, nos supostos nos que sexa necesario por razón da especial situación socioeconómica ou sociofamiliar.  Documentación acreditativa de incidencias tales como: separación de feito de cónxuxe, abandono do fogar, certifica- ción de convivencia e xustificante de calquera outra circunstancia sociofamiliar alegada. Calquera indicio de cambio non declarado, distorsión ou falseamento da situación sociofamiliar, da situación laboral, da situación da vivenda ou da situación económica reflectidas na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte da Comisión de baremación, coordinación e seguimento. Poderase requirir ao/a solicitante os documentos que se consideren precisos para a resolución do expediente. Só se terán en conta a efectos de baremación do expediente os extremos alegados cos documentos arriba indicados. A omisión, falsidade dos datos ou dos documentos achegados e a duplicidade de solicitudes no momento da matriculación serán causa de anulación. De acordo co establecido pola normativa vixente en materia de protección de datos, informámoslle de que o Responsable de Tratamento dos seus datos persoais é o Concello de Mugardos, con dirección Avda. Galicia, 45, 15620-Mugardos; CORREO@MUGARDOS. GAL.1.—FINALIDADE DO TRATAMENTO: Os datos serán empregados para prestarlle o servizo solicitado no anexo de solicitude. O feito de que non nos facilite parte da información solicitada poderá supoñer a imposibilidade de prestarlle o servizo solicitado, así como a xestión administrativa derivado do dito servizo. Datos de saúde: coa única fin de salvagardar a seguridade do/da menor, solicitaremos información sobre o seu estado de sáude (enfermidades, alerxias, intolerancias alimentarias, etc). Deste xeito evitaremos calquera incidente á hora de organizar as actividades do centro. A omisión dalgún tipo de información, poderá producir danos no/na menor, do que só vostede será responsable. PRAZO DE CONSERVACIÓN: Os datos facilitados conservaranse durante o tempo necesario para poder atender a súa solicitude, así como para dar cumprimento legal ás xestións administrativas derivadas da prestación do servizo.2.- LEXITIMACIÓN: Este tratamento de datos persoais está lexitimado polo consentimento que nos outorga a realizar a solicitude de prestación do servizo.3.- DESTINATARIOS DE CESIÓNS: O Concello de Mugardos cederá os seus datos de carácter persoal, así como os das persoas que vostede representa e/ou tutela, á/as entidades colaboradoras, administración intervinientes ou empresas concesionarias do servizo que vostede solicita.4.- DEREITOS: Ten vostede dereito a acceder, rectificar ou suprimir os datos erróneos, solicitar a limitación do tratamento dos seus datos así como opoñerse ou retirar o consentimento en calquera momento e solicitar a portabilidade dos mesmos. O Concello de Mugardos dispón de formularios específicos para facilitarlle o exercicio dos seus dereitos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade. Sinatura do/a solicitante Mugardos,. de. de 20. Mugardos, 25/10/2021 A concelleira delegada de Benestar social (delegación por resolución da Alcaldía núm.535 do 24/05/2021) Ana Mª Varela Bastida